text: Hvor er romantikken i Esbjerg?
  12 februar 2015 kl. 12.17
  En undersøgelse har for nylig udnævnt Esbjerg som den mindst romantiske by i Danmark. Men det er ikke rigtigt. I hvert fald ikke, hvis man spørger esbjergenserne selv.
  Ekstrabladet udnævnte forleden den vestjyske hovedstad, Esbjerg, til den tvivlsomme titel som den mindst romantiske by i Danmark. Der lugter af fisk og olie, var nogle af argumenterne.
  Men nu tager Esbjerg til genmæle. Medarbejderne på Esbjerg Kommune har opfundet et såkaldt hashtag, hvor de opfordrer esbjergenserne til at dele deres romantiske øjeblikke på de sociale medier Facebook og Instagram. Her skal de så skrive #mitromantiskeesbjerg, så man kan finde alle de billeder, der viser den rosenrøde side af vesterhavsbyen.
  
  
  